VAŽNO OBAVEŠTENJE!

 Imajući u vidu činjenicu da je Društvo sudija Srbije uputilo apel javnosti sa ciljem da se zaustavi sunovrat prava, kao i to da je ovaj apel upućen i Sindikatu pravosuđa Srbije, predsednica Slađanka Milošević zakazala je hitnu sednicu Republičkog odbora koja će se održati u ponedeljak 11. decembra 2011. godine.

 Sindikat pravosuđa Srbije pozdravlja otvorenost Visokog saveta sudstva koji je saopštenjem obavestio javnost da rešenje Agencije za borbu protiv korupcije POSTOJI ali da još uvek PUTUJE do Narodne skupštine Srbije i Odbora za pravosuđe, evo već skoro godinu dana, preciznije od 9. decembra 2010. godine.

 S tim u vezi, a kako Visoki savet sudstva ne bi gubio vreme na sitne formalnosti koje, očigledno prema njihovom mišljenju, nisu od uticaja na kvorum u vezi sa preispitivanjem odluka prethodnog saziva, Sindikat pravosuđa Srbije dodeliće sebi ulogu “goluba poštonoše” i posetiti Agenciju za borbu protiv korupcije kako bi preuzeo rešenje kojim prof. dr Predragu Dimitrijeviću “prestaje funkcija člana Visokog saveta sudstva po sili zakona” i predaće ga Narodnoj skupštini Srbije, o čemu će javnost biti blagovremeno obaveštena.

Prethodno navedenim postupkom, Sindikat će pomoći Visokom savetu sudstva i odgovoriti na apel Društva sudija Srbije.

 Predsednica

 Slađanka Milošević